Uitdrukking: So doof soos ŉ kwartelArgieffoto (Foto: sasint, Pixabay) Uitdrukking: So doof soos ŉ kwartel Betekenis: Baie doof Waar kom dit vandaan? As ŉ kwartel bang word, bly sit hy roerloos sodat sy vyand hom nie maklik kan sien nie. Daar word beweer dat ŉ mens selfs op hom kan trap of ŉ geweer afvuur sonder dat hy sal beweeg. Hierdeur het die oorlewering ontstaan dat die voël doof is.